A isla Cockatoo ye a mas gran de quantas islas d'a badía formadas por lomas de piedra d'arena, cubiertas d'antis mas por selvas, encara que actualment deforestadas. Orichinalment a isla se debantaba 18 m sobre o libel d'a mar y teneba una superficie de 12,9 ha, encara que fue estendillada dica as 17,9 ha y limpiada d'a mayor parti d'a suya vechetación. Dita Wa-rea-mah por os aborichens australians que tradicionalment habitaban istas tierras antis d'a plegada d'os europeus, a isla pudo estar emplegada como base ta pescar, encara que no s'han trobau prebas fisicas de l'herencio aborichen en a isla.